prapádyādhvaryúrhiraṇmáyene pā́treṇa prājāpatyám mahimā́naṃ gráhaṃ gr̥hṇāti tásya purorúgghiraṇyagarbhaḥ sámavartatā́gra ityáthāsya puro'nuvākyā̀ subhū́ḥ svayambhū́ḥ prathama íti hótā yakṣatprajā́patimíti praiṣaḥ prájāpate na tvádetā́nyanya íti hótā yajati váṣaṭkr̥te juhoti yasté'hantsamvatsaré mahimā́ sambabhūvéti nā̀nuváṣaṭkaroti sarvahútaṃ hí juhoti